Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 29. Statuta Općine Tompojevci („Službeni vjesnik“ Vukovarsko-srijemske županije broj: 04/21 i 19/22), Općinsko vijeće, na 24. sjednici, održanoj 11. rujna 2024.godine, donosi:

**Odluku o izradi izmjene i dopune**

**Prostornog plana uređenja Općine Tompojevci**

***Opće odredbe***

Članak 1.

Donosi se odluka o izradi izmjene i dopune Prostornog plana uređenja Općine Tompojevci, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Općine Tompojevci („Službeni vjesnik“ Vukovarsko-srijemske županije broj 20/06, „Tompojevački glasnik“ Općine Tompojevci broj 1/15 i „Službeni vjesnik“ Vukovarsko-srijemske županije broj 4/21, 07/21-pročišćeni tekst, 06/24 i 09/24-pročišćeni tekst ), u daljnjem tekstu: izmjena i dopuna Plana.

Nositelj izrade izmjene i dopune Plana je Općina Tompojevci, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Obveze izrade i donošenja Izmjene i dopune Plana propisana je odredbom članka 75. Zakona, a ovlaštenje Općinskog vijeća za donošenje Plana sadržano je u odredbi članka 109. stavka 4. Zakona.

Postupak izrade i donošenja Plana provodi se sukladno Zakonu, Uredbi o određivanju građevina, drugih zahvata u prostoru i površina državnog i područnog (regionalnog) značaja (Narodne novine broj 37/14 i 154/14), Uredbi o informacijskom sustavu prostornog uređenja (Narodne novine broj 115/15), Pravilniku o prostornim planovima (Narodne novine broj 152/23), ovoj Odluci i drugim podzakonskim propisima iz područja prostornog uređenja te posebnim propisima čije su odredbe od utjecaja na postupak izrade i donošenje Plana.

* 1. Usklađenje s planom više razine

Prostorni plan Vukovarsko-srijemske županije

(„Službeni vjesnik“ Vukovarsko-srijemske županije 7/02, 6/02, 8/07, 9/07-ispravak, 9/11, 19/14, 14/20, 5/21-pročišćeni tekst, 22/21 i 25/21-pročišćeni tekst).

* 1. Usklađenje s planom šireg područja iste razine

Nema prostornog plana šireg područja iste razine

1. Određivanje novih prostorno planskih rješenja

1. Korekcija administrativne granice, odnosno obuhvata prostornog plana Općine Tompojevci,

2. Usklađivanje PPUO Tompojevci s Prostornim planom Vukovarsko-srijemske županije,

3. Korekcija Odredbi za provedbu zbog usklađivanja sa Zakonom o prostornom uređenju i Pravilnikom o prostornim planovima,

4. Izmjene Odredbi za provedbu vezano za gradnju poljoprivrednih građevina izvan građevinskog područja.

Osnovni ciljevi i programska polazišta za izradu izmjene i dopune Plana:

Programsko polazište za izradu Izmjena i dopuna Prostornog plana uređenja Općine Tompojevci je usklađivanje s novim Pravilnikom o prostornim planovima koji je stupio na snagu 01. siječnja 2024. godine i s posljednjim izmjenama i dopunama Zakona o prostornom uređenju te stvaranje prostornih uvjeta za planirani razvoj Općine Tompojevci.

***Obuhvat izmjene i dopune Plana***

Članak 4.

Prostorni obuhvat izmjena i dopuna plana je područje Općine Tompojevci u administrativnim granicama utvrđenima Zakonom o područjima županija, gradova i općina u Republici Hrvatskoj (NN 86/06, 125/06-ispravak, 16/07-ispravak, 95/08- Odluka USRH, 46/10-ispravak, 145/10, 37/13, 44/13, 45/13 i 110/15).

***Sažeta ocjena stanja u obuhvatu izmjene i dopune Plana***

Članak 5.

Ocjena stanja u obuhvatu izmjene i dopune Plana proizlazi iz:

- područje Općine Tompojevci je pretežito ruralnih obilježja, a prostorna struktura naselja je u skladu s tim osnovnim obilježjima. Povoljan prometni položaj, prihvatljiva cijena građevinskog zemljišta, dobra infrastrukturna opremljenost i očuvanost prirodnog okoliša rezultirali su povećanim interesom za gospodarska i druga ulaganja na području Općine.

- u tom je kontekstu nužno unaprijediti prostorni plan koji se, iako izrađen korištenjem digitalnih tehnologija, provodi primarno korištenjem zastarjelih analognih tehnika. Tehnologija kojom je Plan izrađen ne omogućuje cjelovitu i sveobuhvatnu analizu prostornih podataka.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Plana u skladu s kojima javnopravna tijela utvrđuju zahtjeve za izradu Plana su:

U postupku izrade Izmjena i dopuna Prostornog plana uređenja Općine Tompojevci koristit će se postojeća dokumentacija, kao i ona čija je izrada u tijeku, podaci sadržani u informacijskom sustavu prostornog uređenja te podatci, planske smjernice i propisani dokumenti koje će biti na raspolaganju u fazi izrade Nacrta prijedloga te podatci, planske smjernice i dokumenti dostavljeni od strane javnopravnih tijela.

***Način pribavljanja stručnih rješenja za izradu izmjene i dopune Plana***

Članak 7.

Stručna rješenja za izradu Izmjena i dopuna Prostornog plana uređenja Općine Tompojevci izradit će ovlašteni izrađivač prostorno-planske dokumentacije, sukladno pribavljenim posebnim uvjetima javnopravnih tijela.

Pribavljanje stručnih rješenja i podloga provest će nositelj izrade putem za to ovlaštenih osoba i u suradnji sa stručnim izrađivačem Izmjena i dopuna Prostornog plana uređenja Općine Tompojevci

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Vukovarsko-srijemska županija, Služba za prostorno planiranje, gradnju i zaštitu okoliša, HR-32000 Vukovar, Županijska 9.
  2. Uprava za ceste Vukovarsko-srijemske županije, HR-32100 Vinkovci, Josipa Kozarca 10.
  3. VODOVOD GRADA VUKOVARA d.o.o., HR-32000 Vukovar, Jana Bate 4.
  4. Hrvatske vode, VGO za Dunav i donju Dravu, HR-31000 Osijek, Splavarska 2a.
  5. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  6. PLINACRO d.o.o., HR-10000 Zagreb, Savska cesta 88a.
  7. JANAF d.d., HR-10000 Zagreb, Miramarska cesta 24.
  8. Ministarstvo gospodarstva i održivog razvoja, Uprava za zaštitu prirode, HR-10000 Zagreb, Radnička cesta 80.
  9. Ministarstvo poljoprivrede, Uprava šumarstva, lovstva i drvne industrije, HR-10000 Zagreb, Planinska ulica 2a.
  10. Ministarstvo poljoprivrede, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78.
  11. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
  12. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20.
  13. Ministarstvo unutarnjih poslova, Ravnateljstvo civilne zaštite, Područni ured civilne zaštite Osijek, Služba civilne zaštite Vukovar, Odjel inspekcije, HR-32100 Vinkovci, Glagoljaška 27B.
  14. Ministarstvo gospodarstva i održivog razvoja, Uprava za energetiku, HR-10000 Zagreb, Radnička cesta 80.
  15. Ministarstvo kulture i medija, Uprava za zaštitu kulturne baštine, Konzervatorski odjel u Vukovaru, HR-32000 Vukovar, Županijska 5.
  16. Općina Negoslavci, HR-32239 Negoslavci, Braće Nerandžić 2.
  17. Općina Tovarnik, HR-32249 Tovarnik, Antuna Gustava Matoša 2.
  18. Općina Stari Jankovci, HR-32241 Stari Jankovci, Dr. Franje Tuđmana 13.
  19. Općina Nijemci, HR-32245 Nijemci, Trg kralja Tomislava 12.
  20. Općina Lovas, HR-32237 Lovas, Ante Starčevića 5.
  21. Općina Bogdanovci, HR-32000 Bogdanovci, Bana J. Jelačića 1.
  22. Hrvatski operator prijenosnog sustava d.d., Prijenosno područje Osijek, HR-31000 Osijek, Vukovarska cesta 217.
  23. HEP-Operator distribucijskog sustava d.o.o., Elektra Vinkovci, HR-32100 Vinkovci, Kralja Zvonimira 96.
  24. Hrvatske ceste d.o.o., Sektor za održavanje i promet, Poslovna jedinica Osijek, Tehnička ispostava Osijek, HR-31000 Osijek, Vukovarska 122.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. JAVNA USTANOVA ,Zavod za prostorno uređenje Vukovarsko srijemske županije, HR-32100 Vinkovci, Glagoljaška ulica 27.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Zahtjevi za izradu izmjene i dopune Plana dostavljaju se na sljedeći način:

-Modul ePlanovi Informacijskog sustava prostornog uređenja (za javnopravna tijela) i urudžbeni zapisnik (za građane).

***Dinamika s fazama izrade izmjene i dopune Plana***

Članak 9.

Za izradu izmjene i dopune Plana određuju se dinamika i faze izrade izmjene i dopune Plana kako slijedi:

1. Određivanje nositelja izrade plana

2. Određivanje odgovornog voditelja izrade nacrta prijedloga plana

3. Izradu prijedloga Odluke o izradi plana

4. Pribavljanje mišljenja na prijedlog Odluke o izradi plana sukladno posebnim zakonima kojima se uređuje zaštita okoliša i prirode

5. Donošenje Odluke o izradi plana

6. Prikupljanje zahtjeva za izradu plana

7. Izradu stručnih rješenja plana

8. Utvrđivanje prijedloga plana za javnu raspravu

9. Provedba javne rasprave

10. Izrada izvješća o javnoj raspravi

11. Utvrđivanje konačnog prijedloga plana

12. Pribavljanje mišljenja na konačni prijedlog plana

13. Donošenje Odluke o usvajanju plana na predstavničkom tijelu jedinice lokalne samouprave

***Izvori financiranja izrade izmjene i dopune Plana***

Članak 10.

Izmjena i dopuna Plana financirat će se putem Mehanizma za oporavak i otpornost, Poziva na dodjelu bespovratnih sredstava za izradu prostornih planova nove generacije putem elektroničkog sustava „ePlanovi“, posredno putem proračuna Općine Tompojevci.

***Druga pitanja značajna za izradu izmjene i dopune Plana***

Članak 11.

U skladu s člankom 86. Zakona na Prijedlog odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je:

* + Mišljenje, KLASA: 351-01/24-08/10, URBROJ: 2196-14-01-24-2 od 3. srpnja 2024. godine, koje je izdalo nadležno tijelo za zaštitu okoliša i prirode: Vukovarsko-srijemska županija, Služba za prostorno planiranje, gradnju i zaštitu okoliša, Odsjek za zaštitu okoliša i prirode.

Ako se u tijeku izrade IV. Izmjena i dopuna Prostornog plana uređenja Općine Tompojevci za to ukaže potreba, zahtjevi, planske smjernice i dokumenti za izradu Plana zatražit će se i od drugih javnopravnih i pravnih tijela.

***Prijelazne i završne odredbe***

Članak 12.

Do donošenja Izmjena i dopuna Plana nije zabranjeno izdavanje akata kojima se odobravaju zahvati u prostoru u obuhvatu važećeg Plana.

Ova Odluka stupa na snagu osmoga dana od dana objave u „Službenom vjesniku“ Vukovarsko-srijemske županije.

KLASA: 350-03/24-37/1

URBROJ: 2196-26-02-24-6

Tompojevci, 11.09.2024.

PREDSJEDNIK OPĆINSKOG VIJEĆA

Ivan Štefanac